ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
ভারতে ক্রমবর্ধিত ভাবে এ পর্যন্ত ৫৭ কোটি ২২ লক্ষ করোনা প্রতিষেধক টিকা দেওয়ার ল্যান্ডমার্ক অতিক্রম করেছে
গত ২৪ ঘন্টায় ৫৪ লক্ষ ৭১ হাজারের বেশি টিকা দেওয়া হয়েছে
সুস্থতার হার বর্তমানে হয়েছে ৯৭.৫৪ শতাংশ
গত ২৪ ঘণ্টায় নতুন করে আক্রান্তের সংখ্যা দাঁড়িয়েছে ৩৬ হাজার ৫৭১ জন
ভারতে সুস্পষ্টভাবে আক্রান্তের সংখ্যা  মোট আক্রান্তের ১.১২ শতাংশ, মার্চ ২০২০ থেকে যা সর্বনিম্ন
দৈনিক আক্রান্তের হার  বিগত ২৫ দিন ধরে যা ৩ শতাংশের নিচে
নতুন দিল্লি, ২০ আগষ্ট, ২০২১
ভারতে কোভিড-১৯ টিকাকরণ কর্মসূচির উল্লেখযোগ্যভাবে অগ্রগতি হয়ে সামগ্রিকভাবে ৫৭ কোটি ২২ লক্ষ অতিক্রম করেছে। দেশে এই টিকাকরণ কর্মসূচির সূচনা হয়েছিল ১৬ জানুয়ারি,২০২১।
এ পর্যন্ত পাওয়া তথ্য অনুযায়ী দেশে মোট এপর্যন্ত সামগ্রিকভাবে ৫৭ কোটি ২২ লক্ষ ৮১ হাজার ৪৮৮ জনকে টিকা প্রদান করা হয়েছে।
আজ সকাল সাতটায় পাওয়া তথ্য অনুযায়ী ৬৩,৫৬,৭৮৫ টি সেসনের মাধ্যমে গত ২৪ ঘন্টায় ৫৪ লক্ষ ৭১ হাজার ২৮২ জনকে টিকা দেওয়া হয়েছে।
ভারতে এ পর্যন্ত ১ কোটি ০৩ লক্ষ ৫২ হাজার ৪৭৯ জন স্বাস্থ্যকর্মী প্রথম ডোজ এবং ৮১ লক্ষ ৭৪ হাজার ৯৫০ জন কর্মী দ্বিতীয় ডোজ পেয়েছেন। অন্যদিকে, করোনার বিরুদ্ধে লড়াইয়ে অগ্রভাগে থাকা ১ কোটি ৮২ লক্ষ ৯৮ হাজার ৪৮৮ জন কর্মী প্রথম ডোজ এবং ১ কোটি ২৪ লক্ষ ৩৫ হাজার ২৮০ জন কর্মী দ্বিতীয় ডোজ পেয়েছেন। একইভাবে, ১৮-৪৪ বছর বয়সী ২১ কোটি ১৬ লক্ষ ৬১ হাজার ৮৫৬ জন প্রথম ডোজ এবং ১ কোটি ৭৯ লক্ষ ৮১ হাজার ১২৫ জন দ্বিতীয় ডোজ পেয়েছেন। অন্যদিকে, ৪৫-৫৯ বছর বয়সী ১২ কোটি ১৩ লক্ষ ৬০ হাজার ৫৯৯ জন প্রথম ডোজ এবং ৪ কোটি ৭৭ লক্ষ ৭৭ হাজার ৭০৬ জন দ্বিতীয় ডোজ পেয়েছেন। এছাড়াও, ৬০ বছরের বেশি বয়সী ৮ কোটি ২৮ লক্ষ ১২ হাজার ৬০৯ জন প্রথম ডোজ এবং ৪ কোটি ১৪ লক্ষ ২৬ হাজার ৩৯৬ জন দ্বিতীয় ডোজ পেয়েছেন।
করোনা প্রতিষেধক টিকা দান অভিযান নতুন পর্যায়ে সর্বজনীনভাবে ২১ জুন, ২০২১ থেকে শুরু হয়েছে। এই অভিযানকে সঠিকভাবে এগিয়ে নিয়ে যেতে ভারত সরকার বদ্ধপরিকর।
করোনার জনিত অতিমারির শুরু থেকে এ পর্যন্ত ৩ কোটি,১৫ লক্ষ, ৬১ হাজার ৬৩৫ জন সুস্থ হয়ে উঠেছেন। গত ২৪ ঘন্টায় ৩৬ হাজার ৫৫৫ জন সুস্থ হয়ে উঠেছেন। সুস্থতার হার বর্তমানে দাঁড়িয়েছে ৯৭.৫৪ শতাংশ। দেশে গত ২৪ ঘন্টায় ৩৬ হাজার ৫৭১ জন নতুন করে আক্রান্ত হয়েছেন। বিগত ৫৪ দিন ধরে দৈনিক আক্রান্তের হার ৫০ হাজারের নিচে রয়েছে। এজন্য কেন্দ্রীয় সরকারের পাশাপাশি রাজ্য এবং কেন্দ্রশাসিত অঞ্চলগুলির সরকারের ঐকান্তিক প্রচেষ্টা রয়েছে।
দেশে সুস্পষ্টভাবে আক্রান্তের সংখ্যা বর্তমানে দাঁড়িয়েছে ৩ লক্ষ ৬৩ হাজার ৬০৫। বর্তমানে মোট আক্রান্তের চেয়ে যা ১.১২ শতাংশ। মার্চ ২০২০ থেকে যা সর্বনিম্ন।
গত ২৪ ঘন্টায় দেশে মোট ১৮,৮৬,২৭১ টি নমুনা পরীক্ষা হয়েছে। এছাড়া সারাদেশে এ পর্যন্ত ৫০ কোটি ২৬ লক্ষ ৯৯ হাজার ৭০২ টি নমুনা পরীক্ষা হয়েছে।
বর্তমানে সাপ্তাহিক ভিত্তিতে আক্রান্তের হার ১.৯৩ শতাংশ। যা বিগত ৫৬ দিন ধরে ৩ শতাংশের নিচে। দৈনিক ভিত্তিতে এই হার আজ ১.৯৪ শতাংশ। দৈনিক ভিত্তিতে আক্রান্তের হার গত ২৫ দিন ধরে ৩ শতাংশের এবং লাগাতার ৭৪ দিন ধরে ৫ শতাংশের নিচে রয়েছে।
CG/ SB
(
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নতুন দিল্লি, ১২ ডিসেম্বর, ২০২১
দেশ ব্যাপী জাতীয় টিকাকরণ অভিযানের আওতায় এখনও পর্যন্ত ১৩২ কোটি ৯৩ লক্ষ টিকার ডোজ দেওয়া হয়েছে
দেশে সুস্পষ্টভাবে করোনায় আক্রান্তের সংখ্যা বর্তমানে ৯২ হাজার ২৮১, যা ৫৬০ দিনে সর্বনিম্ন
দেশে মোট আক্রান্তের মধ্যে সুস্পষ্টভাবে আক্রান্তের হার ১ শতাংশের নিচে নেমে বর্তমানে ০.২৭ শতাংশ, যা ২০২০-র মার্চ থেকে সর্বনিম্ন
জাতীয় স্তরে বর্তমানে সুস্থতার হার ৯৮.৩৬ শতাংশ, যা ২০২০-র মার্চ থেকে সর্বাধিক
দেশে গত ২৪ ঘন্টায় সুস্থতার সংখ্যা ৮ হাজার ৪৬৪, এর ফলে মোট সুস্থতার সংখ্যা বেড়ে ৩ কোটি ৪১ লক্ষ ২২ হাজার ৭৯৫
দেশে গত ২৪ ঘন্টায় নতুন করে আক্রান্তের সংখ্যা ৭ হাজার ৭৭৪
দৈনিক ভিত্তিতে আক্রান্তের হার ০.৬৫ শতাংশ, যা গত ৬৯ দিন ২ শতাংশের নিচে
সাপ্তাহিক ভিত্তিতে আক্রান্তের হার ০.৭০ শতাংশ, যা গত ২৮ দিন ১ শতাংশের নিচে
এখনও পর্যন্ত মোট নমুনা পরীক্ষার সংখ্যা ৬৫ কোটি ৫৮ লক্ষ
CG/BD/AS/
(Visitor Counter : 109
প্রধানমন্ত্রীরদপ্তর
১ লক্ষ বহনযোগ্য অক্সিজেন কনসেনট্রেটর কেনার জন্য পিএম কেয়ার ফান্ড থেকে অর্থ দেওয়া হবে
ডিআরডিও উদ্ভাবিত প্রযুক্তির ওপর ভিত্তি করে আরও ৫০০ পিএসএ অক্সিজেন প্ল্যান্ট তৈরির অর্থ যোগান দেবে
অক্সিজেন কনসেনট্রেটর এবং পিএসএ প্ল্যান্ট অক্সিজেনের অতিরিক্ত চাহিদা পূরণে সাহায্য করবে
নয়াদিল্লী, ২৮ এপ্রিল, ২০২১
প্রধানমন্ত্রী শ্রী নরেন্দ্র মোদী পিএম কেয়ার্স ফান্ড থেকে ১ লক্ষ বহনযোগ্য অক্সিজেন কনসেনট্রেটর কেনার জন্য অর্থ মঞ্জুর করেছে।
কোভিড-১৯এর চিকিৎসার ব্যবস্থা করার জন্য তরলীকৃত অক্সিজেনের সরবরাহ বাড়ানো প্রয়োজন, আর তাই প্রধানমন্ত্রীর পৌরহিত্যে একটি উচ্চ পর্যায়ের কমিটিতে এই সিদ্ধান্ত নেওয়া হয়েছে। বৈঠকে প্রধানমন্ত্রী নির্দেশ দিয়েছেন যত দ্রুত সম্ভব এই অক্সিজেন কনসেনট্রেটরগুলি কিনে, সেগুলি যেসব রাজ্যে সংক্রমণের হার বেশী, সেখান পাঠাতে হবে।
এছাড়াও পিএম কেয়ার্স ফান্ডের অর্থে ৫০০টি প্রেসার সুইং অ্যাডসরপশন  অক্সিজেন প্ল্যান্ট তৈরি করা হবে। এর আগে এই তহবিল থেকে ৭১৩টি পিএসএ প্ল্যান্ট তৈরির প্রস্তাব অনুমোদিত হয়েছিল।
পিএসএ প্ল্যান্টগুলি জেলা সদর এবং দ্বিতীয় শ্রেণীর শহরগুলির হাসপাতালে চিকিৎসার জন্য তরলীকৃত অক্সিজেন সরবরাহ বাড়াবে। ডিআরডিও এবং সিএসআইআর-এর উদ্ভাবিত দেশীয় প্রযুক্তি ব্যবহার করে এই ৫০০টি পিএসএ প্ল্যান্ট তৈরি করা হবে।
পিএসএ প্ল্যান্ট এবং বহনযোগ্য অক্সিজেন কনসেনট্রেটর সংগ্রহ করার ফলে যেসব জায়গায় অক্সিজেনের প্রয়োজন বেশি সেখানে পরিমাণমত অক্সিজেন পাঠানো সম্ভব হবে। এছাড়াও অক্সিজেন প্ল্যান্ট থেকে হাসপাতালে অক্সিজেন পরিবহণের সমস্যা দূর হবে।
SC/CB/NS
(
প্রধানমন্ত্রীরদপ্তর
আমেরিকা ও মিশর সফরের প্রাক্কালে প্রধানমন্ত্রীর বিবৃতি
নতুন দিল্লি ২০ জুন
মার্কিন প্রেসিডেন্ট জোসেফ বাইডেন এবং প্রথম মহিলা ডঃ জিল বাইডেনের আমন্ত্রণে আমি আমেরিকা সফরে যাচ্ছি । আমাদের গণতন্ত্রের শক্তি ও প্রাণবন্ততার প্রতিফলন হল এই বিশেষ আমন্ত্রণ ।
নিউইয়র্ক সফর দিয়ে আমার যাত্রা শুরু হবে । সেখানে রাষ্ট্রসংঘের সদর কার্যালয়ে রাষ্ট্রসংঘের নেতৃবৃন্দ এবং বিভিন্ন দেশের সদস্যদের সঙ্গে আমি ২১ জুন আন্তর্জাতিক যোগ দিবস উদযাপন করব । এই বিশেষ উদযাপনের দিকে আমি তাকিয়ে রয়েছি, যেখানে ২০১৪ সালের ডিসেম্বরে আন্তর্জাতিক যোগ দিবস পালনের জন্য ভারতের প্রস্তাবকে সমর্থন জানানো হয়েছিল ।
এরপর, আমি ওয়াশিংটন ডি সি সফরে যাবো । ২০২১ সালের সেপ্টেম্বরে আমার শেষবারের আমেরিকা সফরের পর থেকে প্রেসিডেন্ট বাইডেনের সঙ্গে আমার বেশ কয়েকবার সাক্ষাতের সুযোগ হয়েছে । এই সফর আমাদের গভীর এবং বহুমুখী অংশীদারিত্বকে সমৃদ্ধ করার সুযোগ এনে দেবে ।
আমেরিকা হল ভারতের বৃহত্তম বাণিজ্যিক অংশীদার । বিজ্ঞান ও প্রযুক্তি, শিক্ষা, স্বাস্থ্য, প্রতিরক্ষা ও সুরক্ষার ক্ষেত্রে আমাদের মধ্যে ঘনিষ্ঠ সহযোগিতা রয়েছে । জটিল ও নতুন প্রযুক্তি তাতে নতুন মাত্রা যুক্ত করেছে এবং প্রতিরক্ষা, শিল্প সহযোগিতা, মহাকাশ, টেলি যোগাযোগ, কোয়ান্টাম, কৃত্রিম, বুদ্ধিমত্তা এবং জৈব প্রযুক্তির ক্ষেত্রে তা সম্প্রসারিত হয়েছে । ভারত প্রশান্ত মহাসাগরীয় অঞ্চলে মুক্ত খোলামেলা বাতাবরণ গড়ে তোলার ক্ষেত্রেও দুই দেশ পারস্পরিক সহযোগিতা করে চলেছে ।
প্রেসিডেন্ট বাইডেন এবং ফার্স্ট লেডি ডঃ জিল বাইডেনের সঙ্গে এক রাষ্ট্রীয়ভোজে মিলিত হব, যেখানে বেশ কয়েকজন গুরুত্বপূর্ণ ব্যক্তিত্ব যোগ দেবেন । সফরকালে মার্কিন কংগ্রেসের যৌথ অধিবেশনেও আমি ভাষণ দেব ।
মানুষে মানুষে যোগাযোগ দুদেশের মধ্যে বিশ্বাসের শক্ত ভিত তৈরি করেছে । ভারতীয়-মার্কিন সম্প্রদায়ের মুখোমুখি হওয়ার জন্য আমি অধীর প্রতীক্ষায় রয়েছি । বাণিজ্য ও লগ্নির সম্ভাবনা খতিয়ে দেখতে বেশ কয়েকজন উল্লেখযোগ্য সিইও-র সঙ্গেও আমি সাক্ষাৎ করব ।
আমার দৃঢ় বিশ্বাস, আমার এই সফর দুদেশের গণতান্ত্রিক মূল্যবোধ, বৈচিত্র্য এবং স্বাধীনতার ভিত্তিতে গড়ে ওঠা বন্ধনকে আরও মজবুত করবে । আমরা একজোট হলে বিশ্বের বিভিন্ন চ্যালেঞ্জের মোকাবিলা করতে পারব ।
মিশরের প্রেসিডেন্ট আব্দেল ফাতাহ এল-সিসি-র আমন্ত্রণে আমি ওয়াশিংটন ডি সি থেকে কায়রো সফরে যাব । এই প্রথম আমি এই বন্ধুদেশে রাষ্ট্রীয় সফরে যাচ্ছি ।
চলতি বছরের প্রজাতন্ত্র দিবসে প্রধান অতিথি হিসেবে যোগ দিতে আসা প্রেসিডেন্ট সিসি-র সঙ্গে আমি সাক্ষাৎ করেছিলাম । অল্প কয়েক মাসের ব্যবধানে এই দুই সফর আমাদের মধ্যে দ্রুত গড়ে ওঠা অংশীদারিত্বের প্রমাণ দিচ্ছে ।
(প্রেসিডেন্ট সিসি এবং মিশর সরকারের গুরুত্বপূর্ণ পদাধিকারীদের সঙ্গে সাক্ষাতের জন্য আমি মুখিয়ে রয়েছি । এই সফর মিশরে বসবাসরত ভারতীয়দের সঙ্গেও আমার সাক্ষাতের সুযোগ এনে দিয়েছে ।
CG/MP/CS….
প্রধানমন্ত্রীরদপ্তর
দ্বারকা সেক্টর ২১ থেকে ‘যশোভূমি দ্বারকা সেক্টর ২৫’ পর্যন্ত এয়ারপোর্ট মেট্রো এক্সপ্রেস লাইন স্টেশনের বর্ধিত অংশের উদ্বোধন প্রধানমন্ত্রীর
নয়াদিল্লি, ১৭ সেপ্টেম্বর, ২০২৩
প্রধানমন্ত্রী শ্রী নরেন্দ্র মোদী আজ যশোভূমি দ্বারকা সেক্টর ২৫ – এ দ্বারকা সেক্টর ২১ থেকে ‘যশোভূমি দ্বারকা সেক্টর ২৫’ পর্যন্ত এয়ারপোর্ট মেট্রো এক্সপ্রেস লাইন স্টেশনের বর্ধিত অংশের উদ্বোধন করেন। নতুন এই মেট্রো স্টেশনে তিনটি সাবওয়ে রয়েছে। ৭৩৫ মিটার দীর্ঘ একটি সাবওয়ে স্টেশনের সঙ্গে প্রদর্শনী হল, কনভেনশন সেন্টার এবং সেন্ট্রাল এরেনা’কে যুক্ত করেছে। অন্যটি দ্বারকা এক্সপ্রেসওয়ের প্রবেশ ও নির্গমন পথকে যুক্ত করেছে এবং তৃতীয় সাবওয়েটি মেট্রো স্টেশনকে ‘যশোভূমি’র প্রস্তাবিত প্রদর্শনী হল - এর লবির সঙ্গে যুক্ত করেছে।
এয়ারপোর্ট এক্সপ্রেস লাইন মেট্রো চলাচলের গতি ঘন্টায় ৯০-১২০ কিলোমিটার পর্যন্ত বাড়বে। এর ফলে, সময়ও অনেক বাঁচবে। ‘নতুন দিল্লি’ থেকে ‘যশোভূমি দ্বারকা সেক্টর ২৫’ পর্যন্ত পৌঁছতে সময় লাগবে মাত্র ২১ মিনিট।
ধৌলাকুঁয়া স্টেশন থেকে মেট্রোয় চেপে প্রধানমন্ত্রী যশোভূমি দ্বারকা সেক্টর ২৫ মেট্রো স্টেশনে পৌঁছন।
এক্স বার্তায় প্রধানমন্ত্রীর কার্যালয় থেকে বলা হয়েছে, “দিল্লি মেট্রোয় সবার মুখে হাসি! দ্বারকায় যশোভূমি কনভেনশন সেন্টারে প্রথম পর্যায়ের উদ্বোধনে যাওয়ার সময় সাধারণ মানুষের সঙ্গে একান্ত আলাপচারিতায় প্রধানমন্ত্রী”।
এক্স বার্তায় প্রধানমন্ত্রী লিখেছেন, “দ্বারকায় যাতায়াতের সময় স্মরণীয় মেট্রো সফর, দারুণ সহযাত্রীরা সফরকে এক বিশেষ মাত্রা দিয়েছেন”।
AC/MP/SB
(
পেট্রোলিয়ামওপ্রাকৃতিকগ্যাসমন্ত্রক
ওএনজিসি পুনর্নবীকরণযোগ্য, পরিবেশ, সামাজিক ও পরিচালন ব্যবস্থাপনার সঙ্গে যুক্ত প্রকল্পগুলির উন্নতিসাধনের জন্য ভারতের সৌরশক্তি নিগমের সঙ্গে সমঝোতাপত্র স্বাক্ষর করেছে
নয়াদিল্লি, ০৩ ডিসেম্বর, ২০২১
দেশে সবুজ শক্তির উদ্দেশ্যগুলি বাস্তবায়নে তেল ও প্রাকৃতিক গ্যাস কর্পোরেশন লিমিটেড  ভারতের সৌরশক্তি নিগম -এর সঙ্গে একটি সমঝোতাপত্র স্বাক্ষর করেছে। ওএনজিসি-র কার্যনির্বাহী অধিকর্তা সুভাষ কুমার এবং এসইসিআই – এর অধিকর্তা সুমন শর্মার উপস্থিতিতে বৃহস্পতিবার নতুন দিল্লিতে এই দুই জাতীয় শক্তি সংস্থা চুক্তি স্বাক্ষর করে। চুক্তি অনুযায়ী, ওএনজিসি-র জন্য পরিকাঠামোগত সুযোগ-সুবিধা প্রদান ও সৌর, বায়ু, সৌরপার্ক, পরিবেশ-বান্ধব মূল্য-শৃঙ্খল, গ্রিন হাইড্রোজেন ইত্যাদি ক্ষেত্রে পুনর্নবীকরণযোগ্য শক্তি প্রকল্পগুলির জন্য ওএনজিসি এবং এসইসিআই – এর মধ্যে পারস্পরিক সহযোগিতা গড়ে উঠবে।
অনুষ্ঠানে শ্রী সুভাষ কুমার জানান, জলবায়ু পরিবর্তনরোধে এবং দেশে জ্বালানী নিরাপত্তায় ওএনজিসি প্রতিশ্রুতিবদ্ধ। তাই, সবুজ শক্তির বিকাশে সংস্থা বহুমুখী কৌশল গ্রহণ করেছে। এই পদক্ষেপ গ্রহণের ফলে ধীরে ধীরে কার্বন নিঃসরণের পরিমাণ কম হবে এবং পুনর্নবীকরণযোগ্য শক্তি ক্ষেত্র ক্রমশই শক্তিশালী হয়ে উঠবে। শ্রী শর্মা জানান, এই চুক্তি স্বাক্ষরের ফলে এক সুস্থায়ী উন্নয়নের পথ উন্মুক্ত হবে। জলবায়ু পরিবর্তন রোধে ভারত যে প্রতিশ্রুতি নিয়েছে, তা পূরণ করতে এসইসিআই অঙ্গীকারবদ্ধ বলেও উল্লেখ করেন তিনি।
CG/SS/SB
(Visitor Counter : 130
কর্মী, জন-অভিযোগএবংপেনশনমন্ত্রক
অতিমারীজনিত কারণে পেনশন প্রাপকদের শর্তাধীন পেনশনের আইন সহজ করা হয়েছে এবং সময়সীমা বাড়ানো হয়েছে বলে জানালেন কেন্দ্রীয় মন্ত্রী ডাঃ জীতেন্দ্র সিং বলেছেন
নতুন দিল্লি, ০৫ মে, ২০২১
কেন্দ্রীয় উত্তর পূর্বাঞ্চল মন্ত্রকের স্বাধীন দায়িত্বপ্রাপ্ত, প্রধানমন্ত্রী দপ্তর, কর্মীবর্গ, গণ অভিযোগ, পেনশন, আণবিক শক্তি এবং মহাকাশ দপ্তরের প্রতিমন্ত্রী ডাঃ জীতেন্দ্র সিং বলেছেন, সরকার অতিমারী পরিস্থিতির কথা বিবেচনা করে প্রভিশনাল পেনশন অবসর গ্রহণের তারিখ থেকে এক বছরে পর্যন্ত বাড়িয়ে দেওয়ার সিদ্ধান্ত নিয়েছে। পেনশন দপ্তর এবং ডিএআরপিজি দপ্তরের বরিষ্ঠ আধিকারিকদের উদ্যোগে আয়োজিত এক অনলাইন বৈঠকে কেন্দ্রীয় মন্ত্রী বলেন, শর্তাধীন পারিবারিক পেনশন প্রদানের ক্ষেত্রেও উদারীকরণ করা হয়েছে। তিনি বলেছেন, পারিবারিক পেনশন মামলা পে অ্যান্ড অ্যাকাউন্ট কার্যালয়ে পাঠানোর জন্য অপেক্ষা না করে পরিবারের একজন যোগ্য সদস্যের কাছ থেকে পেনশনভোগীর মৃত্যুর শংসাপত্র এবং পারিবারিক পেনশনের যথাযোগ্য প্রমাণ পাওয়া গেলে তৎক্ষণাৎ পারিবারিক পেনশন চালু করার অনুমতি দেওয়া হয়েছে।
ডাঃ জিতেন্দ্র সিং আরও জানান, একইভাবে এনপিএস কর্মচারীদেরও এককালীন ক্ষতিপূরণের সুবিধা বৃদ্ধির নির্দেশিকা জারি করা হয়েছে। কিছু ক্ষেত্রে দেখা গেছে যে অনেক সরকারি কর্মচারী পেনশন সংক্রান্ত কাগজপত্র জমা না দিয়ে অবসর গ্রহণের পর মারা গেছেন। এক্ষেত্রে সরকারি কর্মচারীর পরিবারকে সমস্যায় পড়তে না হয়, তার জন্য অবসর গ্রহণের তারিখ থেকে অবসর প্রাপ্ত সরকারি কর্মচারীর মৃত্যুর তারিখ পর্যন্ত বকেয়া সমস্ত পেনশনের অর্থ দ্রুত প্রদানের নির্দেশ জারি করা হয়েছে।
ডাঃ জিতেন্দ্র সিং আরও জানান যে, গত বছর আগস্টে 'ভবিষ্য ৮.০' চালু করা হয়েছে। ডাক বিভাগের আওতাধীন ইন্ডিয়া পোস্ট অ্যান্ড পেমেন্ট ব্যাঙ্কের মাধ্যমে বাড়ি থেকে ডিএলসি সংগ্রহের জন্য ১ লক্ষ ৮৯ হাজার ডাক কর্মী এবং গ্রামীণ ডাক সেবককে নিযুক্ত করা হয়। প্রায় ১ লক্ষ ৪৮ হাজার ৩২৫ জন কেন্দ্রীয় সরকারের পনশনভোগীরা এই সুবিধা গ্রহণ করেছেন।
SDG/SS/SKD/
(Visitor Counter : 163
প্রধানমন্ত্রীরদপ্তর
আজ ৫ বছরে ক্রীড়া প্রতিভার উন্মেষে খেলো ইন্ডিয়া ভূমিকার প্রশংসা করেছেন প্রধানমন্ত্রী
নয়াদিল্লি, ২২ এপ্রিল, ২০২৩
প্রধানমন্ত্রী শ্রী নরেন্দ্র মোদী খেলো ইন্ডিয়া ভূমিকার প্রশংসা করেছেন, দেশের ক্রীড়া প্রতিভা উৎসাহদানে ৫ বছর পূর্ণ করায়।
কেন্দ্রীয় যুব এবং ক্রীড়া বিষয়ক মন্ত্রী শ্রী অনুরাগ সিং ঠাকুরের ট্যুইটের জবাবে প্রধানমন্ত্রী ট্যুইট করে বলেছেন;
“আমরা খেলো ইন্ডিয়ার ৫ বছর পূর্ণ হওয়া উদযাপন করছি। সেই সময় ক্রীড়া প্রতিভাকে উৎসাহ দিতে এই প্রকল্প যে উদ্যোগ নিয়েছে তার জন্য অভিনন্দন জানাই। অ্যাথলিটদের সফল হতে উপযুক্ত প্ল্যাটফর্মও দিয়েছে এই প্রকল্প। আমাদের সরকার ভারতে ক্রীড়ার জন্য আদর্শ পরিবেশ তৈরি করতে নিরন্তর কাজ করে যাবে।”
PG/AP/NS
(
নারীওশিশুবিকাশমন্ত্রক
পোষণ অভিযান ২০২২:সারা দেশে টেস্ট, ট্রিট, ট্রিটমেন্ট বা পরীক্ষা, চিকিৎসা, আলোচনা-টি৩ শিবির আয়োজন, আইএফএ বন্টন, আলোচনা সভা, ওয়েবিনার, কুইজ, রক্তাল্পতার জন্য আয়ুষ ইত্যাদি নানা কর্মসূচির আয়োজন করা হয়েছে
নয়াদিল্লি, ২৭ সেপ্টেম্বর, ২০২২
চলতি পোষণ মাস ২০২২এ শিশু, কিশোরী, গর্ভবতী ও স্তন্যদায়ী মায়ের রক্তাল্পতা প্রতিরোধে সারা দেশে বিভিন্ন কর্মসূচির আয়োজন করা হয়েছে। এর মধ্যে আছে পরীক্ষা, চিকিৎসা, আলোচনা-টি৩ শিবির আয়োজন, আইএফএ বন্টন, আলোচনা সভা, ওয়েবিনার, কুইজ এবং রন্ধন প্রণালী প্রতিযোগিতা। এছাড়াও সারা দেশে সচেতনতা বাড়াতে র্যালিরও আয়োজন করা হয়।
রক্তাল্পতা হচ্ছে এমন একটি অবস্থা যখন রক্তে লোহিত কণিকা অনবরত তাদের অক্সিজেন বহন করার ক্ষমতা হারাতে থাকে ও শরীরের চাহিদা পূরণে অসমর্থ হয়।
আয়রণের অভার দূর করতে খাদ্যাভ্যাসের গুরুত্বপূর্ণ ভূমিকা রয়েছে। রক্তাল্পতার রোগ থাকলে শরীরে আয়রনের অভাব দেখা দেয়। খাবারে আয়রনের পরিমান বাড়িয়ে খুব সহজেই এর চিকিৎসা করা যায়। সাধারণ মানুষের ক্ষেত্রে আয়নের অভাব দূর করতে স্বাস্থ্যকর পরিবেশ এবং খাবার তালিকায় সুষম খাদ্য থাকা বিশেষ গুরুত্বপূর্ণ।
রক্তাল্পতা প্রতিরোধের কৌশলগত অংশীদারিত্ব হিসেবে ভারত সরকার বিভিন্ন রাজ্যে নানান কর্মসূচির মাধ্যমে সুষম খাদ্য বন্টনের ব্যবস্থা গ্রহণ করেছে।
সামাজিক আচার-ব্যবহার পরিবর্তন এবং জন-আন্দোলনের আওতায় যোগাযোগ বাড়াতে ২০২২ সালের পোষণ পখওয়াড়া-য় ৬২৭৮টি রক্তাল্পতা শিবির নগর ও বস্তি এলাকায় ১৮৫৩টি আউটরিচ কর্মসূচি, পড়ুয়াদের জন্য ৮৫৫টি কুইজ প্রতিযোগিতা এবং রক্তাল্পতা বিষয়ক আরও ১ লক্ষ ৬৩ হাজার ৪৩৬টি কর্মসূচির আয়োজন করা হয়।
এটি উল্লেখ করা বিশেষ প্রয়োজনীয় যে শিশু ও নারী কল্যাণ মন্ত্রক এবং আয়ুষ মন্ত্রক যৌথভাবে ২০২২ সালের পোষণ পখওয়াড়া-য় ১২ লক্ষ ৭৭ হাজার বিভিন্ন কর্মসূচি আয়োজন করেছে।
পোষণ মাস ২০২১ সালে রক্তাল্পতার জন্য আয়ুষ চিকিৎসা বিষয়ক ২৭ লক্ষ ৫৫ হাজার ৯০৫টি কর্মসূচির আয়োজন করা হয়।
পোষণ অভিযান হল এমন এক কর্মসূচি যা পুষ্টির অভাব পূরণে সহায়ক হয়। বিভিন্ন কৌশলগত পদক্ষেপের মাধ্যমে পোষণ অভিযান সহ বিভিন্ন কর্মসূচির মাধ্যমে স্বাস্থ্য ও পরিবার কল্যাণ মন্ত্রক সহ অন্যান্য মন্ত্রকগুলি বিশেষ অভিযান চালাচ্ছে।
পোষণ অভিযানের আওতায় জন-অংশীদারিত্ব মজবুত করার ওপরেও গুরুত্ব দেওয়া হচ্ছে। উপভোক্তাদের স্বশক্তিকরণ, তাদের আচরণগত পরিবর্তন এবং সুষম খাদ্যাভ্যাসের জন্য অভিযান চালানোর ওপর জোর দেওয়া হচ্ছে। রোগ কমাতে সুষম খাদ্যের গুরুত্বের দেওয়া হচ্ছে। বিভিন্ন রাজ্য ও কেন্দ্রশাসিত অঞ্চল আয়রনের অভাব কমাতে লোহার বাসনে খাবার রান্না করার পন্থা-পদ্ধতি নিয়ে আলোচনা করছে। এছাড়া আর্য়ুবেদ সামগ্রী ও সহায়ক পুষ্টির মাধ্যমে রক্তাল্পতার সমস্যা নিয়ন্ত্রণে রাখার চেষ্টা চালানো হচ্ছে।
PG/PM/NS
(Visitor Counter : 97
ভারতের প্রতিযোগিতা কমিশন
জাধু হোল্ডিং এলএলসি জিও প্ল্যাটফর্মের ৯.৯৯ শতাংশের অংশীদারিত্ব গ্রহণের বিষয়টি অনুমোদন করল সিসিআই
নয়াদিল্লী, ২৪ জুন, ২০২০
কম্পিটিশন কমিশন অফ ইন্ডিয়া  জাধু হোল্ডিং এলএলসি জিও প্ল্যাটফর্মের ৯.৯৯ শতাংশের অংশীদারিত্ব গ্রহণের বিষয়টি অনুমোদন করল। জাধু ফেসবুকের একটি অধীনস্থ সংস্থা। মার্কিন যুক্তরাষ্ট্রের ডেলোয়ার রাজ্যের কোম্পানী আইন অনুসারে মার্চ মাসে এই সংস্থাটি গঠিত হয়। ন্যাসড্যাকের তালিকাভুক্ত সংস্থা ফেসবুক ২০০৪ সালে প্রতিষ্ঠিত হয়েছিল যার সদর দপ্তর মার্কিন যুক্তরাষ্ট্রের ক্যালিফোর্নিয়ায়। সারা বিশ্বের মানুষকে একজোট হয়ে সম্প্রদায় গড়ে তুলতে সাহায্য করাই এর উদ্দেশ্য। ফেসবুক জনসাধারণকে তাদের বন্ধুবান্ধব, পরিবারের সদস্যদের মধ্যে যোগাযোগ বাড়াতে সাহায্য করে। এছাড়া সম-মনভাবাপন্ন মানুষদের কাছাকাছি আনতে এবং ব্যবসা বাণিজ্যের উন্নতিতেও এই সংস্থাটি সাহায্য করে থাকে।
ভারতের কোম্পানী আইন অনুসারে জিও প্ল্যাটফর্ম আইআইএল-এর অধীনস্থ সংস্থা। জিও ডিজিটাল অ্যাপ্লিকেশন অনুযায়ী কাজ করে থাকে এবং বিভিন্ন প্রযুক্তিগত ক্ষেত্রে নানা বিনিয়োগকে নিয়ন্ত্রণ করে। রিলায়েন্স জিও ইনফোকম লিমিটেডের ১০০ শতাংশ মালিকানায় জিও প্ল্যাটফর্মের। রিলায়েন্স জিও ইনফোকম লিমিটেড একটি ভারতীয় পাবলিক লিমিটেড কোম্পানী যারা দেশজুড়ে টেলি-যোগাযোগ ক্ষেত্রে কাজ করে থাকে। এ বিষয়ে বিস্তারিত নির্দেশ সিসিআই শীঘ্রই প্রকাশ করবে।
(CG/CB/NS
প্রধানমন্ত্রীরদপ্তর
সিআরপিএফ-এর প্রতিষ্ঠা দিবসে জওয়ানদের শুভেচ্ছা প্রধানমন্ত্রীর
নয়াদিল্লী, ২৭ জুলাই, ২০২১
প্রধানমন্ত্রী শ্রী নরেন্দ্র মোদী সিআরপিএফ-এর প্রতিষ্ঠা দিবসে জওয়ানদের শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন, ‘বাহিনীর প্রতিষ্ঠা দিবসে সকল সাহসী সিআরপিএফ জওয়ান ও তাঁদের পরিবারবর্গকে শুভেচ্ছা জানাই। সিআরপিএফ বীরত্ব ও পেশাদারিত্বের জন্য খ্যাত। ভারতের সুরক্ষা ব্যবস্থায় সিআরপিএফ গুরুত্বপূর্ণ ভূমিকা পালন করে থাকে। দেশের ঐক্য রক্ষায় তাঁদের অবদান প্রশংসনীয়।’
CG/SS/NS
(Visitor Counter : 150
প্রধানমন্ত্রীরদপ্তর
প্রধানমন্ত্রী বলেছেন সরকার পরিকাঠামোমূলক উন্নয়নে গুরুত্ব দিচ্ছে বেশি প্রধানমন্ত্রী কোল্লাম বাইপাস জাতির উদ্দেশে উৎসর্গ করলেন
নয়াদিল্লি, ১৫ জানুয়ারী, ২০১৯
প্রধানমন্ত্রী শ্রী নরেন্দ্র মোদী আজ কেরলের কোল্লামে জাতীয় সড়ক এনএইচ-৬৬-এর ওপর দুই লেনের ১৩ কিমির কোল্লাম বাইপাসটি জাতির উদ্দেশে উৎসর্গ করেন। এই উপলক্ষে এক অনুষ্ঠানে উপস্হিত ছিলেন কেরালার রাজ্যপাল বিচারপতি শ্রী পি সদাশিবম, কেরলের মুখ্যমন্ত্রী শ্রী পিনারাই বিজয়ন, কেন্দ্রীয় পর্যটন প্রতিমন্ত্রী শ্রী কে জে অলফোন্স এবং অন্যান্য গণ্যমান্য অতিথিরা।
কোল্লামের আশারাম ময়দানে এক বিপুল জনসমাবেশে ভাষণ দিতে গিয়ে প্রধানমন্ত্রী বলেন, সরকার পরিকাঠামোমূলক উন্নয়নের ওপর গুরুত্ব দিচ্ছে। কোল্লাম বাইপাস সেটিরই একটি উদাহরণ।
শ্রী মোদী ভাষণপ্রসঙ্গে আরও জানান ২০১৫-র জানুয়ারিতে প্রকল্পটি চূড়ান্ত অনুমোদন পায়। প্রধানমন্ত্রী বলেন, তাঁর সরকার সহজে জীবনযাপনের জন্য ‘সবকা সাথ, সবকা বিকাশ’-এ বিশ্বাসী। প্রকল্পটি সম্পূর্ণ করতে কেরল সরকারের অবদান এবং সহযোগিতার প্রশংসা করেন শ্রী মোদী। প্রসঙ্গত, আলাপুঝা থেকে তিরুবনন্তপুরম যাওয়ার সময় অনেকটাই কমে আসবে কোল্লাম বাইপাসটি নির্মাণের ফলে। কোল্লাম শহরের যানযটও অনেকটাই কমবে।
কেরলের বিভিন্ন প্রকল্প সম্পর্কে বক্তব্য রাখতে গিয়ে শ্রী মোদী বলেন, ২০১৪-র মে থেকেই জাতীয় সড়কের প্রায় ৫০০ কিমি কেরলের আওতায় এসেছে। তিনি আরও বলেন, ভারতমালায় আওতায় মুম্বাই-কণ্যাকুমারী করিডর নির্মাণের জন্য একটি বিশদ প্রকল্প প্রতিবেদন প্রস্তুত করা হচ্ছে।
প্রধানমন্ত্রী বলেন, সবগুলি প্রকল্পের কাজ সময়মতো শেষ করার জন্য সরকার প্রতিশ্রুতিবদ্ধ। তিনি বলেন, ১২ লক্ষ কোটি টাকা মূল্যের ২৫০-টিরও বেশি প্রকল্পের পর্যালোচনার কাজ ইতিমধ্যেই সম্পন্ন হয়েছে।
সড়ক সংযোগের কাজের প্রসঙ্গে প্রধানমন্ত্রী বলেন, পূর্ববর্তী সরকারের তুলনায় এই সরকারের আমলে, জাতীয় সড়ক বা গ্রামীণ সড়ক নির্মাণে গতি দ্বিগুন করা গিয়েছে। ৯০ শতাংশেরও বেশি গ্রামীণ বাসস্হান এখন এ ধরনের সংযোগের আওতায় এসেছে। পূর্ববর্তী সরকার মাত্র ৫৬ শতাংশ আবাসনকে সংযুক্ত করতে পেরেছিল সড়কপথে। এই পরিপ্রেক্ষিতে শ্রী মোদী আশা করেছেন যে তাঁর সরকার শীঘ্রই ১০০ শতাংশ সড়ক সংযোগের লক্ষ্যমাত্রা পূরণ করতে পারবে।
প্রসঙ্গত, আঞ্চলিক বিমান সংযোগ এবং রেল সম্প্রসারণের ফলে কর্মসম্প্রদানের সুযোগ সৃষ্টি হয়েছে বলে প্রধানমন্ত্রী উল্লেখ করেন। তিনি বলেন, যখন আমরা সড়ক ও সেতু নির্মাণ করি, তখন আমরা কেবল শহর ও গ্রামকেই সংযুক্ত করিনা আমরা আশা-আকাঙ্খার সঙ্গে সাফল্য, সুযোগ-সুবিধা এবং সুখানুভূতিকেও সংযুক্ত করি।
আয়ুষ্মান ভারত প্রসঙ্গে শ্রী মোদী বলেন, এই প্রকল্পের আওতায় ৮ লক্ষ রোগী উপকৃত হয়েছেন। এই প্রকল্পে এখন পর্যন্ত সরকার ১১০০ কোটিরও বেশি টাকা মঞ্জুর করেছে। কেরল সরকারকে তিনি এই প্রকল্প রূপায়ণের কাজ ত্বরান্বিত করতে বলেন।
শ্রী মোদী বলেন, কেরলের অর্থনৈতিক উন্নয়নে পর্যটনের বড় ভূমিকা রয়েছে এই রাজ্যের অর্থনৈতিক বিকাশে এটিই মূলধন। কেরলের পর্যটন সম্ভাবনাকে স্বীকৃতি দেওয়ার জন্য তাঁর সরকার এই রাজ্যের সাতটি প্রকল্প অনুমোদন করেছে ‘স্বদেশ দর্শন’ এবং ‘প্রসাদ’-এর আওতায়। এর জন্য ৫৫০ কোটি টাকা দেওয়া হবে।
পর্যটন ক্ষেত্রের গুরুত্ব সম্পর্ক প্রধানমন্ত্রী বলেন, পর্যটন ক্ষেত্রে ২০১৬তে ১৪ শতাংশ বৃদ্ধি লক্ষ্য করা গেছে। ২০১৮-র ওয়ার্ল্ড ট্র্যাভেল অ্যান্ড ট্যুরিজম কাউন্সিলের প্রতিবেদনে ‘পাওয়ার রাঙ্কিং’-এর ক্ষেত্রে ভারত তৃতীয় স্হানে উঠে এসেছে। ভারতে ২০১৩-তে প্রায় ৭০ লক্ষ বিদেশী পর্যটন আসে। ২০১৭-তে তা বেড়ে দাঁড়ায় ১ কোটি। তিনি এও বলেন, ই-ভিসা চালু হওয়ায় ভারতীয় পর্যটন ক্ষেত্রে বিপুল পরিবর্তন এসেছে। এখন পর্যন্ত ১৬৬টি দেশের নাগরিকের জন্য ভারত ই-ভিসার ব্যবস্হা করতে পেরেছে।
CG/SSS/NS
(Visitor Counter : 141
শিল্পওবাণিজ্যমন্ত্রক
জাতীয় উৎপাদনশীলতা পরিষদ আইএসও ১৭০২০ : ২০১২ অ্যাক্রেডিটেশন পেল
নতুন দিল্লি, ২৯শে অক্টোবর, ২০২০
ভারত সরকারের বাণিজ্য ও শিল্প মন্ত্রকের প্রমোশন অফ ইন্ড্রাস্টি এন্ড ইন্টারন্যাল ট্রেড  দপ্তরের অধীন ন্যাশনাল প্রোডাক্টিভিটি কাউন্সিল -কে আইএসও ১৭০২০ : ২০১২ অ্যাক্রেডিটেশন দিল ন্যাশনাল অ্যাক্রেডিটেশন বোর্ড ফর সার্টিফিকেশন বডি , কোয়ালিটি কাউন্সিল অফ ইন্ডিয়া  খাদ্য সুরক্ষা নিরীক্ষণ এবং কৃষি পণ্যের বৈজ্ঞানিক সংরক্ষণ ক্ষেত্রে নজরদারী এবং নিরীক্ষা কাজের জন্য। এই অ্যাক্রেডিটেশন ৩ বছরের জন্য কার্যকর। এনপিসি, ইতিমধ্যেই নজরদারী এবং নিরীক্ষা কাজের জন্য সদর দপ্তরে ইন্সপেকশন ডিভিশন গড়েছে।
এনপিসি, ওয়ার হাউসিং ডেভলপমেন্ট এন্ড রেগুলেটরিটি অথোরিটি  এবং ফুড সেফটি এন্ড স্ট্যান্ডার্ডস অথোরিটি অফ ইন্ডিয়া  –এর মতো বিভিন্ন বিধিবদ্ধ সংস্থার জন্য নজরদারী এবং নিরীক্ষা করে থাকে এবং এই ক্ষেত্রে ইতিমধ্যেই তারা উচ্চমানের বিশ্বাসযোগ্যতা অর্জন করেছে।
সারা ভারতে গুদাম নজরদারীর জন্য ২০১১ থেকে এনপিসিকে একটি অ্যাক্রেডিটেশন এবং ইন্সপেকশন সংস্থা হিসেবে নথিভুক্ত করে ডব্লুডিআরএ। এফএসএসএআই-ও সারা ভারতে খাদ্য সংরক্ষণ, গুদাম, কোল্ড স্টোরেজ ক্ষেত্রে খাদ্য বাণিজ্য পরিচালকদের খাদ্য সুরক্ষা নিরীক্ষণের জন্য নিরীক্ষণ সংস্থা হিসেবে নথিভুক্ত করেছে এনপিসিকে। এনপিসি – এফএসএসএআই - এর জন্য দুগ্ধজাত পণ্য উৎপাদক কারখানা, তৈল উত্তোলন সংস্থা, তরল উত্তোলন সংস্থা এবং তৈল শোধনাগারগুলির অডিটও করে থাকে।
এনপিসি-র সাম্প্রতিকতম এই অ্যাক্রেডিটেশন তাকে স্বাধীনভাবে তৃতীয় পক্ষ নিরীক্ষণ করার সহায়ক হবে, এফএসএসএআই – এর ২০১৮’র নিয়মাবলী এবং ২০১৭’র ডব্লুডিআরএ-এর বিধি অনুযায়ী।
CG/AP/SFS
(Visitor Counter : 161
খনিমন্ত্রক
ভূতত্ত্বের গবেষণায় ভারত ও মার্কিন যুক্তরাষ্ট্রের মধ্যে সহযোগিতার জন্য স্বাক্ষরিত সমঝোতাপত্রে কেন্দ্রীয় মন্ত্রিসভার অনুমোদন
এর ফলে পূর্ব হিমালয়ের গঠন প্রকৃতি এবং লাদাখ উপত্যাকার ভূতত্ত্ব সম্পর্কিত ধারণা বৃদ্ধি পাবে
নয়াদিল্লী, ১৮ আগস্ট, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে খনি মন্ত্রকের ভারতীয় ভূবৈজ্ঞানিক সর্বেক্ষণ এবং মার্কিন যুক্তরাষ্ট্রের ফ্লোরিডা ইন্টারন্যাশনাল ইউনিভার্সিটির কলেজ অফ আর্ট সায়েন্স অ্যান্ড এডুকেশনের আর্ট অ্যান্ড এনভায়রনমেন্ট দপ্তরের মধ্যে ভূতত্ত্ব সম্পর্কিত সহযোগিতার বিষয়ে স্বাক্ষরিত সমঝোতাপত্রটিকে অনুমোদন দিয়েছে।
দুই পক্ষের মধ্যে যেসব বিষয়ে সহযোগিতা হবে সেগুলি হল
ক) ভূতত্ত্ব সম্পর্কিত গবেষণা, ভারত এশীয় অঞ্চলে টেকটনিক প্লেটের মধ্যে সংঘর্ষের পর যে চৌম্বক ক্ষেত্র তৈরি হয় তা নিয়ে গবেষণা এবং পূর্ব হিমালয়ের ভূতত্ব নিয়ে পরীক্ষা-নিরীক্ষা।
খ) লাদাখ মালভূমি অঞ্চলে প্লেটের মধ্যে সংঘর্ষের ফলে সৃষ্ট চৌম্বক ক্ষেত্রের বিষয়ে ভৌগলিক, ভূ-রাসায়নিক এবং খনিজ তেল সংক্রান্ত বিভিন্ন গবেষণার ক্ষেত্রে সহযোগিতা গড়ে তোলা।
গ) প্রযুক্তি এবং ভূবৈজ্ঞানিক তথ্য আদান-প্রদান
ঘ) উভয় পক্ষের মধ্যে পারস্পরিক স্বার্থ সংশ্লিষ্ট বিভিন্ন বিষয়ে সহযোগিতার আদান-প্রদান
সুবিধা :
ভারতীয় ভূবৈজ্ঞানিক সর্বেক্ষণ এবং ফ্লোরিডা ইন্টারন্যাশনাল ইউনিভার্সিটির মধ্যে সমঝোতাপত্র স্বাক্ষরিত হওয়ায় ভূতত্ত্ব সম্পর্কিত গবেষণায় প্রাতিষ্ঠানিক সহযোগিতা গড়ে উঠবে।
লক্ষ্য :
এই সমঝোতাপত্রের ফলে ভারত এশীয় অঞ্চলে ভূতত্ত্বর গঠনের বিষয়ে এবং টেকটনিক প্লেটের মধ্যে সংঘর্ষের পর যে চৌম্বক ক্ষেত্রের সৃষ্টি হয় সেগুলি সম্পর্কে ধারণা পাওয়া যাবে। টেকটনিক প্লেটের সংঘর্ষ পরবর্তী ভূগর্ভস্থ বিভিন্ন উপাদান তৈরির ফলে পূর্ব হিমালয়ের গঠন সম্পর্কে ধারণা পাওয়ার ক্ষেত্রে দুটি প্রতিষ্ঠানের মধ্যে সহযোগিতা সহায়ক হবে।
সমঝোতাপত্র অনুসারে ভূবৈজ্ঞনিক তথ্য এবং প্রযুক্তির আদান-প্রদান, পূর্ব হিমালয় অঞ্চলে ভূতত্ত্ব এবং টেকটনিক প্লেটের মধ্যে সংঘর্ষের ফলে যে পরিবর্তন হয়েছে সেগুলির বিষয়ে গবেষণা এবং লাদাখ মালভূমি অঞ্চলে টেকটনিক প্লেটে সংঘর্ষের পর স্থানীয় স্তরে ভূতত্ত্ব, ভূ-রাসায়নিক তত্ত্ব এবং খনিজ তেল সংক্রান্ত বিভিন্ন তথ্য নিয়ে গবেষণা হবে।
CG/CB/NS
(Visitor Counter : 108